**Rámcová dohoda č. ......**

**č. dod. ......**

(ďalej len „rámcová dohoda“)

uzatvorená

uzatvorená podľa § 269 ods.2 a § 409 a násl., § 642 a násl. zákona č. 513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „rámcová dohoda“) medzi:

**1./ Dodávateľ:**

Sídlo:

Zastúpený**:**

Poverený k podpisu zmluvy:

IČO:

DIČ:

Bankové spojenie:

IBAN:

Zapísaný:

*(ďalej len „****dodávateľ****“)*

**a**

**2./ Objednávateľ: LESY Slovenskej republiky, štátny podnik**

Sídlo**:** Námestie SNP 8, 975 66 Banská Bystrica

Organizačná jednotka: Odštepný závod Ulič

Sídlo organiz. jednotky: Ulič 96, 067 67 Ulič

Zastúpená: Ing. Andrej Bilec – riaditeľ OZ Ulič

IČO: 36038351

DIČ: 2020087982

IČ DPH: SK2020087982

Bankové spojenie: VÚB, a.s.

IBAN: SK72 0200 0000 0047 2420 9051

Zapísaný: v Obchodnom registri Okresného súdu v Banskej Bystrici dňa 29.10.1999, odd. Pš, vložka č. 155/S

*(ďalej len „****objednávateľ****“)*

Kontaktná osoba (zmluva): Ema Mandzáková, personalista a mzdový účtovník, ema.mandzakova@lesy.sk, +421945 553 589

*(ďalej spolu aj ako „****zmluvné strany****“)*

**Preambula**

Zmluvné strany uzatvárajú v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a primerane ustanovení § 409 a násl a § 642 a násl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) túto rámcovú dohodu v súlade s výsledkom verejnej súťaže, ktorá bola vyhlásená vo Vestníku verejného obstarávania č. ..... dňa ..... pod č. ....... MSS.

**I.**

**Základné ustanovenia**

1. Dodávateľ ako osoba oprávnená sprostredkovať stravovacie služby sa touto rámcovou dohodou zaväzuje sprostredkovať poskytovanie stravovacích služieb bližšie vymedzených v čl. II. tejto rámcovej dohody v lehote uvedenej v čl. III. tejto rámcovej dohody. Objednávateľ sa zaväzuje zaplatiť za riadne poskytnuté služby dohodnutú odplatu. Rámcová dohoda obsahuje aj podrobnejšie vymedzenie práv a povinností zmluvných strán.

**II.**

**Predmet plnenia**

1. Predmetom rámcovej dohody je zabezpečenie poskytovania stravovania formou papierových stravných poukážok v súlade s ustanovením § 152 Zákonníka práce pre potreby objednávateľa u zmluvných dodávateľov dodávateľa, ktorí sú oprávnení poskytovať stravovacie služby a dodávateľ má s nimi uzatvorený platný zmluvný vzťah v množstvách a lehotách špecifikovaných v jednotlivých objednávkach v zmysle čl. IV a VII tejto dohody.
2. Miestom dodania predmetu plnenia je LESY Slovenskej republiky, štátny podnik, Odštepný závod Ulič, Ulič 96, 067 67 Ulič.

**III.**

**Miesto a čas plnenia**

1. Táto rámcová dohoda sa uzatvára na dobu určitú, a to do 15.5.2028 alebo do vyčerpania celkového finančného limitu, ktorý je určený v čl. VII ods. 2 tejto dohody, a to podľa toho, ktorá skutočnosť nastane skôr. Finančný limit predstavuje maximálnu výšku, ktorú uhradí objednávateľ dodávateľovi za predmet plnenia, pričom objednávateľ negarantuje, že predmetný finančný limit naplní. Finančný limit predstavuje celkovú vysúťaženú cenu zákazky.
2. Plnenie zmluvy bude realizované nákupom stravných poukážok na základe predchádzajúcich písomných, resp. emailových objednávok objednávateľa podľa potreby, v nepravidelných intervaloch.

**IV.**

**Práva a povinnosti zmluvných strán**

1. Práva a povinnosti objednávateľa:
2. Objednávateľ je povinný určiť jednu osobu, ktorá bude slúžiť ako kontaktná osoba na zabezpečenie poskytovania stravovania formou papierových stravných poukážok.
3. Objednávky bude objednávateľ zadávať prostredníctvom kontaktných osôb elektronicky na e-mailovú adresu ............... *(doplní uchádzač)*. Akékoľvek zmeny v určení údajov týkajúcich sa kontaktnej osoby nadobúdajú účinky voči objednávateľovi až po písomnom oznámení dodávateľa o vykonaní zmeny týkajúcej sa kontaktnej osoby.
4. Objednávateľ je povinný prevziať už objednané množstvo stravných poukážok a zaplatiť v lehote splatnosti za ich poskytnutie nominálnu hodnotu a dohodnutú výšku provízie.
5. Objednávateľ si vyhradzuje právo zmeniť výšku nominálnej hodnoty stravných poukážok počas platnosti rámcovej dohody v závislosti od finančných zdrojov, ako aj v závislosti od legislatívnych zmien, ktoré sa budú dotýkať predmetu zákazky.
6. Objednávateľovi na základe tejto rámcovej dohody nevzniká povinnosť vystaviť objednávky a odobrať celkové predpokladané množstvo stravných poukážok uvedené v prílohe č. 1 tejto rámcovej dohody, pričom skutočné množstvo ktoré bude objednané a odobraté určí objednávateľ podľa svojich potrieb a ekonomických možností, a preto strany vylučujú aplikáciu §421 Obchodného zákonníka.
7. Objednávateľ sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej fakturovanej sumy na účet dodávateľa.
8. Práva a povinnosti dodávateľa:
9. Dodávateľ sa zaväzuje dodať stravné poukážky do  *dvoch pracovných dní od doručenia písomnej, resp. emailovej objednávky, najneskôr však do štyroch pracovných dní, ibaže by verený obstarávateľ v objednávke povolil dlhšiu lehotu.*, v požadovanej hodnote a množstve požadovanom objednávateľom v objednávke, na miesto určenia a v termíne špecifikovanom v jednotlivých objednávkach.
10. Dodávateľ sa zaväzuje odovzdať objednávateľovi objednané množstvo stravných poukážok v požadovanej nominálnej hodnoty a vystaviť faktúru v súlade s touto rámcovou dohodou a všeobecne záväznými právnymi predpismi.
11. Dodávateľ je povinný zabezpečovať tlač a doručenie stravných poukážok na svoje náklady. Celková cena (výška provízie) zahrňuje všetky náklady súvisiace so zabezpečením a výrobou stravovacích poukážok (napr. dopravu, poistenie, poplatok za vystavenie, balné, distribúciu...)
12. Dodávateľ sa zaväzuje dodávať stravné poukážky vo vlastnom mene a na vlastnú zodpovednosť podľa platných predpisov.
13. Dodávateľ je povinný spätne odkúpiť od objednávateľa nespotrebované stravné poukážky za príslušný kalendárny rok, najneskôr do 20. januára roka nasledujúceho po roku vyznačenom na stravnej poukážke. Cena za odkúpenie bude vo výške súčtu ich nominálnej hodnoty a tomu prislúchajúcej vyplatenej provízie.

**V.**

**Kvalita predmetu rámcovej dohody**

1. Stravné poukážky nemajú charakter platobného prostriedku a budú objednávateľom použité na zabezpečenie stravovania u zmluvných poskytovateľov stravovacích služieb.
2. Každá stravná poukážka je označená názvom a logom dodávateľa, nominálnou hodnotou, kalendárnym rokom jej platnosti, číselným alebo čiarovým kódom, termoaktívnym bodom a vodotlačou *(prípadne uviesť iné ochranné prvky proti falšovaniu používané pre tlač cenných papierov)*.

**VI.**

**Reklamácie a nároky z chýb**

1. Zjavné vady stravných poukážok musia byť objednávateľom reklamované do 30 dní od prevzatia.
2. Reklamáciu z titulu vád dodávateľ vybaví najneskôr do 15 dní od jej doručenia spôsobom určeným objednávateľom z nižšie uvedených možností a ak objednávateľ neurčí, vybaví reklamáciu jedným z nasledovných spôsobov:
3. odstránením vád, za podmienky, že s tým objednávateľ súhlasí a takéto riešenie bude možné pričom odstránením pre účely tejto rámcovej dohody sa rozumie aj poskytnutie nových poukážok,
4. dobropisom, odsúhlaseným obidvomi zmluvnými stranami.

**VII.**

**Ceny a platobné podmienky**

1. Navrhovaná zmluvná cena (provízia) je stanovená podľa zákona NR SR č. 18/1996 Z.z. o cenách v znení neskorších predpisov.
2. Celkový finančný limit na objednávky zadané počas účinnosti tejto rámcovej dohody nesmie prekročiť sumu: .............................................. EUR bez DPH (slovom ............................................................................................. eur ...................... centov). DPH bude uplatnená v zmysle platných právnych predpisov. Dodávateľ sa zaväzuje vo všetkých daňových dokladoch – faktúrach uvádzať číslo tejto rámcovej dohody a objednávky, na základe ktorých bolo realizované plnenie.
3. Za zabezpečenie poskytovania stravovania prostredníctvom papierových stravných poukážok v zmluvných stravovacích zariadeniach si dodávateľ bude účtovať províziu za sprostredkovanie vo výške ....... % z príslušnej nominálnej hodnoty stravnej poukážky. Táto provízia bola dohodnutá v súlade s ustanovením § 152 ods. 5 Zákonníka práce v zmysle ktorého poplatok (provízia) za sprostredkovanie môže byť maximálne 2% z hodnoty sumy uvedenej na stravovacej poukážke.
4. Úhrada bude realizovaná na základe fakturácie po splnení predmetu objednávky bezhotovostným platobným stykom na účet dodávateľa uvedený v záhlaví tejto dohody.
5. Splatnosť faktúry je 30 dní odo dňa jej preukázateľného doručenia objednávateľovi.
6. Dodávateľ je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu pred lehotou splatnosti, pričom dodávateľ zároveň súhlasí s poskytnutím skonta vo výške:   
   1 % z fakturovanej ceny bez DPH, pričom dodávateľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Dodávateľ sa zároveň zaväzuje bezodkladne vystaviť a poslať objednávateľovi doklad o vyčíslení skonta – finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle § 25 ods. 6 zákona č. 222/2004 Z.z. o dani z pridanej hodnoty v znení neskorších predpisov, t.j. objednávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

**VIII.**

**Zmluvné sankcie**

1. V prípade, že objednávateľ nesplní svoj záväzok v zmysle čl. VII. ods. 4 tejto dohody, je povinný zaplatiť dodávateľovi úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak dodávateľ nedodá predmet zákazky na základe objednávky riadne a včas, je povinný zaplatiť objednávateľovi zmluvnú pokutu vo výške 0,1 % z celkovej ceny nedodaného predmetu rámcovej dohody uvedeného v dotknutej objednávke za každý deň omeškania.
3. Objednávateľ je povinný prizvať dodávateľa na posúdenie oprávnenosti reklamácie. Ak dodávateľ mešká s vybavením reklamácie viac ako 3 dni, bude objednávateľ účtovať zmluvnú pokutu vo výške 0,1 % z hodnoty reklamovaného predmetu za každý deň omeškania s vybavením reklamácie.
4. V prípade, ak objednávateľ odstúpi od tejto rámcovej dohody z dôvodu jej porušenia na strane dodávateľa, tak si môže uplatniť zmluvnú pokutu vo výške 5 % z celkovej ceny predmetu tejto rámcovej dohody.
5. Popri zmluvnej pokute má objednávateľ právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**IX.**

**Zmena rámcovej dohody**

1. Zmena tejto rámcovej dohody je možná len v súlade s § 18 zákona na základe vzájomnej dohody zmluvných strán, ktorá sa vykoná písomným dodatkom.
2. Objednávateľ je oprávnený požiadať dodávateľa o zmenu tejto rámcovej dohody najmä v prípadoch, ak potreba zmeny rámcovej dohody vyplynula z okolností, ktoré objednávateľ ako verejný obstarávateľ nemohol predvídať a zmenou sa nemení charakter rámcovej dohody. Táto zmena bude vykonaná formou uzatvorenia dodatku k tejto rámcovej dohody.

**X.**

**Riešenie sporov**

1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**XI.**

**Ukončenie rámcovej dohody a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak objednávateľovi vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo objednávok sa považuje najmä ak :
3. dodávateľ bude v omeškaní s plnením predmetu rámcovej dohody na základe jednotlivej objednávky o viac ako 8 pracovných dní,
4. dodávateľ dodal na základe tejto rámcovej dohody minimálne trikrát nekvalitný tovar, za ktorý sa považuje tovar nespĺňajúci podmienky podľa článku II. tejto rámcovej dohody,
5. dodávateľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
6. dodávateľ stratil podnikateľské oprávnenie vzťahujúce sa k predmetu tejto rámcovej dohody,
7. dodávateľ sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
8. Objednávateľ je oprávnený od tejto rámcovej dohody odstúpiť aj v prípade, ak dodávateľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak dodávateľ od tohto iného záväzkového vzťahu odstúpil. Objednávateľ je taktiež oprávnený odstúpiť od tejto rámcovej dohody aj v prípadoch, ak mu takéto právo vznikne na základe zákona, napríklad podľa § 19 zákona č. 343/2015 Z.z. o verejnom obstarávaní v znení neskorších predpisov
9. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
10. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
11. Pred uplynutím dohodnutej doby platnosti tejto rámcovej dohody podľa článku II. tejto rámcovej dohody možno túto rámcovú dohodu ukončiť aj:
12. kedykoľvek písomnou dohodou zmluvných strán,
13. výpoveďou objednávateľa aj bez uvedenia dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede druhej strane.
14. Výpoveď tejto rámcovej dohody musí mať písomnú formu a musí byť doručená dodávateľovi, inak je neplatná.
15. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo objednávateľovi vzniklo pred odstúpením, napríklad z dôvodu nároku na výmenu vadného plnenia. Obdobne sa bude postupovať pri odstúpení od objednávky.
16. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými dodávateľovi pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

**XII.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Pohľadávky alebo práva vzniknuté dodávateľovi z tejto rámcovej dohody alebo objednávky môže dodávateľ postúpiť len s predchádzajúcim písomným súhlasom objednávateľa.
3. Rámcová dohoda je vyhotovená v jazyku slovenskom.
4. Rámcová dohoda bola vyhotovená v 4 exemplároch, pričom 2 exempláre obdrží objednávateľ a 2 exempláre dodávateľ.
5. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
6. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od dodávateľa nejaké konkrétne určené množstvo predmetu rámcovej dohody. Konkrétne množstvo zadaných zákaziek za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
7. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
8. Doručovanie prostredníctvom pošty: zásielka sa považuje za doručenú aj v prípade, ak si ju adresát riadne neprevezme. Za deň doručenia zásielky sa považuje deň vrátenia neprevzatej zásielky odosielateľovi.
9. Dodávateľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
10. Dodávateľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody) :

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu a dátum narodenia:

1. Dodávateľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 10 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Dodávateľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Kupujúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a)  ruským občanom, spoločnostiam, subjektom alebo orgánom sídliacim v Rusku,

b)  spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c)  osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom dodávateľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
2. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

**XIII.**

**Povinnosti dodávateľa pri plnení kritérií**

1. Dodávateľ je povinný po celú dobu trvania tejto rámcovej dohody dodržiavať Návrhy na plnenie kritérií (Príloha č. 2 tejto dohody), ktoré boli stanovené v jeho ponuke ako úspešného uchádzača v rámci procesu verejného obstarávania.

2. V prípade naplnenia skutočnosti, a to uplatnenia „Rozhodného kritéria v prípade rovnosti návrhov na plnenie kritéria“ za podmienok uvedených v súťažných podkladoch je dodávateľ povinný zaslať objednávateľovi elektronicky informáciu, ktorou deklaruje vyšší počet osobohodín ročne (12 mesiacov) odpracovaných ŤZP osobami (fyzická osoba s ťažkým zdravotným postihnutím) pre dodávateľa na základe pracovného alebo obdobného pracovnoprávneho zmluvného vzťahu počas platnosti a účinnosti tejto rámcovej dohody. O splnení tejto povinnosti je dodávateľ povinný informovať objednávateľa do 30 dní po uplynutí každých 12 mesiacov od účinnosti tejto rámcovej dohody.

3. V prípade, že dodávateľ nepreukáže deklarovaný počet osobohodín po uplynutí jedného roka, je povinný zaplatiť objednávateľovi zmluvnú pokutu vo výške 10% z ceny tejto rámcovej dohody vrátane DPH, ktorú ponúkol dodávateľ vo svojej ponuke. Zaplatenie zmluvnej pokuty nezbavuje dodávateľa splniť si deklarovanú povinnosť v nasledujúcom roku. Splnenie tejto povinnosti bude objednávateľ posudzovať za každý rok samostatne. Objednávateľ si vyhradzuje právo požadovať doklady preukazujúce pravdivosť informácie o plnení si tejto povinnosti.

V ................................., dňa:.......................... V Uliči, dňa:.................................

................................................... .............................................................

dodávateľ objednávateľ

Ing. Andrej Bilec

riaditeľ OZ Ulič

Príloha č.1: Opis predmetu zákazky

Príloha č.2: Návrh na plnenie kritérií